Primera División (Venesuela)
Venesuelos pirmasis divizionas (isp. Primera División Venezolana), dar vadinama Venesuelos lyga (isp. Liga Venezolana) – aukščiausia Venesuelos futbolo divizija, įkurta 1921 m. Ją organizuoja Venesuelos futbolo federacija. 1957 m. tapo profesionali. Iki 2020 m. buvo žaidžiami du turnyrai per sezoną: Apertura (nuo rugpjūčio iki gruodžio mėn.) ir Clausura (nuo vasario iki birželio mėn.). Absoliutus čempionas buvo sprendžiamas tarp Aperturos ir Klausuros nugalėtojų. Abiejų turnyrų laimėtojai kvalifikuojami į Copa Libertadores. Nuo 2020–2021 m. pradėtas rengti vienas turnyras, tačiau komandos padalintos pagal regionus: vėliau regionų nugalėtojai varžosi dėl šalies čempionų titulo, o pralaimėtojai kovoja dėl išlikimo, kad išvengtų iškritimo į žemesnę lygą.